24/01/2020 | Administración LocalMunicipal
As Somozas
Convocatoria e bases para a formación dunha bolsa de traballo para realizar contratacions laborais temporais de persoal para o servizo de axuda no fogar (SAF)

CONVOCATORIA E BASES PARA A FORMACIÓN DUNHA BOLSA DE TRABALLO PARA REALIZAR CONTRATACIÓNS LABORAIS TEMPORAIS DE PERSOAL PARA O SERVIZO DE AXUDA NO FOGAR (SAF) 1.–Obxecto da convocatoria. Constitúe o obxecto das presentes bases a regulación do procedemento para a elaboración dunha lista ou bolsa de traballo que servirá de base para a contratación laboral temporal ou nomeamentos interinos de persoal na categoría de Auxiliar de Axuda no Fogar do Concello das Somozas, para os casos de substitucións do persoal que está a prestar o servizo por vacacións, permisos, ILT, baixas por maternidade ou vacantes no devandito servizo; ou ben por acumulación de tarefas.2.–Tarefas das prazas convocadas. O persoal da categoría de Auxiliar de Axuda no Fogar é o que realiza as tarefas de carácter asistencial e educativo, en contacto directo coas persoas usuarias do servizo, coa súa familia e ou seu entorno. As tarefas a realizar recollen os seguintes tipos de atencións de carácter básico según constan no artigo 4.º da Ordenanza Municipal Reguladora do Servizo de Prestación de Axuda no Fogar do Concello das Somozas: a) Atencións de carácter persoal na realización das actividades básicas da vida diaria, tales como: 1. Asistencia para levantarse e deitarse.2. Apoio no coidado e hixiene persoal, así como a vestirse.3. Control do réxime alimentario e axuda, se é o caso, para alimentarse.4. Supervisión, cando proceda, das rutinas de administración de medicamentos prescritas por facultativos.5. Apoio para cambios posturais, mobilizacións, orientación espacio-temporal.6. Apoio a persoas afectadas por problemas de incontinencia.7. Outras tarefas para favorecer a atención integral da persoa usuaria. b) Atencións das necesidades de carácter domésticoe da vivienda, tales como: 1. Limpeza e mantemento da hixiene e salubridade da vivenda.2. Preparación dos alimentos.3. Lavado e coidado das pezas de vestir, así como do enxoval doméstico.4. Realización de compra para a vida cotián (alimentación, limpeza, hixiene, roupa.) 5. Apoio á unidade familiar.6. Coidados e mantemento básico da vivenda (pequenos arranzos, avisos de avarías e/ou deficiencias e/ou riscos detectados). c) Acompañamento persoal fora do fogar na realización doutras actividades necesarias da vida diaria: citas médicas, apoio en trámites imprescindibles de carácter administrativo, xudicial e similares.3. Duración do contrato. Segundo se estableza en cada contrato de conformidade coas necesidades puntuais do Concello.4. Xornada de traballo. Será de luns a domingo cos descansos establecidos por lei de ser o contrato a xornada completa ou a parte proporcional que se establezca en cada caso. As vacacións e o horario adaptaranse ás necesidades do servizo.5. Sistema de provisión. – Fase de concurso. – Entrevista persoal (opcional). 6. Requisitos. Os/as aspirantes deberán reunir os seguintes requisitos, referidos á data na que remate o prazo de presentación de solicitudes: a) Ser de nacionalidade española, nacional dun Estado membro da Unión Europea, cónxuxe dun español ou dun nacional dun Estado membro de Unión Europea non separado de dereito, ou estranxeiro con residencia legal en España. b) Ter cumpridos os 16 anos de idade e non ter cumprida a idade prevista de xubilación. c) Posuír permiso de condución B1 e dispoñibilidade dun vehículo para desprazarse polo concello. d) Non ter enfermidade ou eiva física ou psíquica que impida ou sexa incompatible co normal desempeño das funcións ou tarefas correspondentes á praza á que se opta. As persoas con algunha discapacidade deberán facelo constar na súa solicitude, sinalando se precisan de adaptación para realizar as probas. A condición de minusválidos e a súa compatibilidade acreditaranse con Certificación da Xunta de Galicia. e) Non estar incurso en causa de incapacidade ou incompatibilidade que determine a lexislación vixente. f) Non ter sido separado, mediante expediente disciplinario, do servizo da Administración do Estado, Comunidade Autónoma ou das Entidades Locais, nin atoparse inhabilitadao para o exercicio de funcións públicas g) Conforme ao establecido na Orde de 19 de novembro de 2018 pola que se regula o procedemento de obtención das habilitacións para profesionais pertencentes ás categorías de persoal coidador, xerocultor, auxiliar de axuda no fogar e asistente/persoal nos centros e servizos sociais do Sistema para a autonomía e atención á dependencia, no ámbito da Comunidade Autónoma de Galicia no seu artigo 2.2, de conformidade có Acordo do Consello Territorial de Servizos Sociais e do Sistema para a autonomía de atención á dependencia do 19 de outubro de 2017, as persoas aspirantes deberán acreditar a cualificación profesional de Atención Sociosanitaria a persoas no domicilio, establecida polo Real decreto 295/2004, do 20 de febreiro, segundo se determina na normativa que a desenvolve. A tal efecto, consideraranse os seguintes títulos e certificados: – O título de técnico/a en Coidados Auxiliares de Enfermería establecidos polo Real decreto 546/1995, do 7 de abril, ou os títulos equivalentes de técnico/a Auxiliar Clínica, técnico/a Auxiliar Psiquiatría e técnico/a Auxiliar de Enfermería que se establecen no Real decreto 777/1998, do 30 de abril, ou no seu caso, calquera outro título que se publique cos mesmos efectos profesionais. – O título de técnico/a en Atención a Persoas en Situación de Dependencia, regulado polo Real decreto 1593/2011, do 4 de novembro, ou o título equivalente de técnico/a en Atención Sociosanitaria, establecido polo Real decreto 496/2003, do 2 de maio, ou no seu caso, calquera outro título que se publique cos mesmos efectos profesionais. – O título de técnico/a superior en Integración Social, establecido polo Real decreto 1074/2012, do 13 de xullo, ou o título equivalente de técnico/a superior en Integración Social establecido no Real decreto 2061/1995, do 22 de decembro, para aqueles profesionais que á data de publicación do dito Acordo do 19 de outubro de 2017, se atopen traballando na categoría profesional de asistente/a persoal ou auxiliar de axuda no fogar. – O certificado de profesionalidade de Atención Sociosanitaria a Persoas Dependentes en Institucións Sociais, regulado polo Real decreto 1379/2008, do 1 de agosto, ou no seu caso, calquera outro certificado que se publique cos memsmos efectos profesionais. – O certificado de profesionalidade de Atención Sociosanitaria a Persoas no Domicilio, regulado polo Real decreto 1379/2008, do 1 de agosto, ou o equivalente certificado de profesionalidade da ocupación de auxiliar de axuda no fogar, regulado no Real decreto 331/1997, do 7 de marzo, ou no seu caso, calquera outro certificado que se publique cos mesmos efectos profesionais. – Sen prexuízo da posibilidade de obtención de habilitación excepcional ou provisional á que se fai referencia na citada Orde nos artigos 13 e 23, e que obteñan aquelas persoas que, sen dispoñer da cualificación profesional correspondente á súa categoría profesional, realizasen traballos nos centros e servizos do Sistema para a autonomía persoal e atención á dependencia, radicados na Comunidade autónoma de galicia, na categoría de auxiliar de axuda no fogar, entre outras, con efectos en todo o territorio do Estado e un período de validez que finalizará o 31 de decembro de 2022, no caso de habilitación provisional. Os anteriores requisitos, así como os específicos que se esixan, se é o caso, deberán reunirse con referencia ao último día do prazo de presentación de solicitudes, e gozar deles ata a toma de posesión, sendo nulo o nomeamento dos aspirantes que estean incursos en causas de incapacidade segundo a normativa vixente.7.–Presentación de instancias. A presentación de solicitudes poderá facerse no Rexistro Xeral do Concello das Somozas ou na forma determinada polo artigo 16.4 da Lei 39/2015, de 1 de outubro, de réxime Xurídico das Administracións Públicas e do Procedemento Admnistrativo Común durante o prazo de CINCO (5) DÍAS HÁBILES, contados dende o seguinte ao da publicación no anuncio da convocatoria no BOP. As solicitudes presentaranse no modelo de instancia que se facilitará nas oficinas municipais (anexo I) e irán acompañadas dos seguintes documentos: 1. Copia cotexada do DNI.2. Copia cotexada do Permiso de conducir.3. Copia cotexada da titulación esixida.4. Relación numerada dos méritos que se aleguen e os documentos xustificativos correspondentes, que deberán ser orixinais ou copias cotexadas. O Tribunal non terá en consideración os méritos que non estean debidamente acreditados e que non se presenten nas condicións establecidas nas presentes bases.5. Declaración xurada en relación coa posesión da capacidade funcional para o desempeño das tarefas propias do posto, así como de non estar inhabilitado/a para o desempeño de función públicas, segundo o modelo adxunto no Anexo II das presentes bases.6. De ser o caso, copia cotexada do certificado acreditativo de estar en posesión do Celga 2, ou equivalente, ou estar en condicións de obtelo antes do remate do prazo de presentación de instacias. A acreditación do coñecemento da lingua galega realizarase de conformidade ao previsto na normativa de aplicación, con arranxo ao Sistema de Certificación de Lingua Galega (Celga) actualmente vixente, ou ás certificacións equivalentes, debidamente homologadas polo órgano competente en materia de política lingüistica da Xunta de Galicia (nos termos do previsto na Orde de 16 de xullo de 2007 e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveis de coñecemento da lngua galega). En todo caso e, de acordo co previsto no artigo 51.2 da Lei de Emprego Público de Galicia, as persoas aspirantes que non acrediten dito coñecemento da Língua Galega (Celga2, ou equivalente), ou de estar en condicións de obtelo dentro do prazo de presentación de instancias, deberán obter, para a definitiva superación do proceso selectivo, a cualificación de apto/a na proba específica de coñecemento da lingua galega que deberán realizar, de conformidade ao previsto na base novena da presente convocatoria. Coa presentación da instancia para tomar parte no proceso selectivo entenderase que as persoas aspirantes aceptan e acatan todas e cada unha das Bases desta convocatoria.8.–Admisión de aspirantes. Finalizado o prazo de presentación de instancias por Resolución de Alcaldía aprobarase a lista provisional das persoas admitidas e excluídas, que será publicada no taboleiro de anuncios do concello e na páxina web municipal. Concederase un prazo de TRES (3) días hábiles para reclamacións, si as houbera, e/ou para a emenda dos defectos de documentación, ben entendido que non se considerará deficiencia ou erro a falla de presentación de documentación xustificativa do currículo ou méritos alegados nin se aceptará documentación algunha para completar dito currículo. Transcurrido o prazo de reclamacións, ditarase nova Resolución estimándoas ou desestimándoas, con publicación da lista definitiva das persoas admitidas e non admitidas no taboleiro de anuncios do concello e na páxina web municipal. En dita Resolución se indicará a composición do Tribunal Seleccionador e o día, hora e lugar no que se levará a cabo a entrevista persoal aos solicitantes admitidos.9.–Selección das persoas aspirantes. A selección das persoas aspirantes farase mediante o sistema de concurso e entrevista persoal, constando das seguintes fases: 1.–Fase de concurso: máximo de 6 puntos. A) Formación: máximo de 2 puntos. Valorarase a asistencia a cursos impartidos por Administracións Públicas, organismos públicos, centros oficiais ou dependentes de Administracións Públicas ou Universidades Públicas, directamente relacionados coas funcións propias do posto convocado e o desenvolvemento eficiente das mesmas, de acordo có seguinte baremo: Non se valorarán certificados nos que non consten o número de horas. Curso de primeiros auxilios: 0,50 puntos Curso de manipulación de alimento: 0,50 puntos. B) Experiencia laboral: máximo 4 puntos – Por servizos prestados en calquera Administración Pública coa categoría de auxiliar de axuda no fogar e de apoio a persoas maiores: 0,50 puntos por mes traballado. – Por servizos prestados en empresas privadas como auxiliar de axuda no fogar, realizando funcións idénticas ou análogas ás establecidas para o posto que se convoca, a xornada completa: 0,10 puntos por mes traballado. As persoas aspirantes xustificarán os servizos prestados na Administración Pública mediante un certificado oficial da Secretaría correspondente, expedido ao efecto, ou contratos de traballo, onde se fagan constar os servizos prestados e duración dos mesmos. Deberán tamén achegar Informe de Vida Laboral. Os servizos prestados na empresa privada deberán acreditarse mediante contratos de traballo e Informe de vida laboral. No caso de traballadores autónomos aportarán IAE (alta e actualización) e informe de vida laboral actualizado. O Tribunal reservase a opción de realizar unha entrevista persoal a cada aspirante coa finalidade de avaliar a adecuación da persoa candidata ao posto de traballo e os seus coñecementos teóricos e prácticos en materia do SAF, podendo outorgar ata un máximo de 4 puntos.8.–Formación da bolsa de traballo. A cualificación final obtida por cada persoa será a resultante de suma dos méritos alegados (formación e experiencia), á que se lle poderá engadir a puntuación obtida na entrevista persoal (no caso de que se leve a cabo). Unha vez rematada a fase da puntuación O Tribunal confeccionará unha lista polo orde resultante da puntuación obtida na selección, sendo a primeria a de maior puntuación e así sucesivamente. A devandita lista exporase no taboleiro de edictos do concello e na páxina web municipal. As contratacións laborais temporais de acordo coas seguintes normas: 1.–Os chamamentos faranse polo medio máis urxente que permita ter constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, o/a empregado/a público que o realice fará constar mediante dilixencia a súa realización, e se tivo ou non resposta. Antes da sinatura do contrato o Concello poderá acordar que o traballador se someta a un recoñecemento médicopsicolóxico que evalúe a súa adecuación ao posto a desempeñar. Unha vez que o persoal contratado remate o seu contrato de traballo, e tivese acumulados máis de 180 días de traballo para o Concello, pasará ao último lugar da lista, en caso contrario volverá a ocupar o lugar no que se atopaba antes da contratación. A renuncia a unha oferta sen motivo xustificado suporá que o/a candidato/a pase ao último lugar da correspondente bolsa de emprego. A renuncia a dúas ofertas sen xustificar será causa de expulsión da bolsa de emprego. Serán causas xustificadas de renuncia a unha oferta, e por tanto non pasará o/a candidato/a ao último lugar da lista, e quedará na mesma posición da lista como non dispoñible, ata que finalice a situación que motivou a renuncia á oferta, as seguintes: a) Estar en período de descanso maternal ou de adopción, acreditado por certificado médico. b) Estar en situación de incapaciade temporal, acreditado por certificado médico. C) Falecemento ou enfermidade grave de familiar ata segundo grado, acreditado por certificado médico. d) Outras causas similares ás atenriores debidamente xustificadas. e) Estar en situación de emprego activo temporal. Deste xeito causará baixa temporal na listaxe e será responsabilidade súa xustificar a data de finalización do contrato que teña vixente para a súa reincorporación ábolsa de emprego.2.–Suspensión dos chamamentos. Por solicitude do/a interesado/a: Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude para o efecto formulada. A dita solicitude, que será irrenunciable, terá efectos suspensivos nas citacións. Terá efectos dende o día seguinte da súa presentación no rexistro do concello. O tempo de duración desta, a elección da/o interesada/o, será de dous, seis ou doce meses computados desde a data de efectos de suspensión.9. Extinción da bolsa de traballo. A bolsa de traballo formada como consecuencia do proceso selectivo que regulan as presentes bases extinguirase unha vez transcorridos catro anos a contar dende a data de publicación no taboleiro de edictos do concello da Reslución da alcaldía que a aprobe.10. Comisión seleccionadora. A Comisión seleccionadora estará composta por un presidente, un secretario e tres vogais nomeados por Resolución de alcaldía de conformidade có artigo 60 da Lei 7/2007, do Estatuto Básico do Empregado Público. Todos os membros da Comisión Seleccionadora deberán posuír a titulación ou especialización igual ou superior á esixida para o acceso á bolsa de traballo A Comisión seleccionadora estará facultada para a interpretación das presentes bases, así como para resolver as dúbidas que surxan da súa aplicación e determinará a actuación procedente nos casos non previstos.11. Nomeamentos e cesamentos. Poderán realizarse contratacións temporais para o desempeño de postos de traballo que se encontren vacantes ou, excepcionalmente, nomeamentos interinos para sustitución de persoal con dereito a reserva do posto por motivo de ILT, baixa por maternidade, vacacións, permisos, etc. Se sexa imprescindible o nomeamento interino para a correcta prestación do servizo, o cal deberá quedar debidamente acreditado no expediente. Previamente ao nomeamento deberá solicitarse informe de existencia de crédito á intervención municipal. Unha vez que compareza o/a aspirante chamado segundo a orde da Bolsa de Traballo, o Alcalde por Resolución procederá a súa contratación para o desempeño do posto de traballo correspondente. O cesamento producirase polo transcurso do prazo ou causa da contratación prevista ou por Resolución da alcaldía de conformidade co establecido na lexislación vixente. ANEXO I MODELO DE INSTANCIA D./DNA. con DNI número. e con enderezo en., localidade. C. P. e Tfno. EXPÓN: 1. Que ten coñecemento da convocatoria publicada e bases para a formación dunha Bolsa de Traballo de AUXILIAR DE AXUDA NO FOGAR do Concello das Somozas.2. Que reúne as condicións esixidas nas bases da convocatoria. Polo que SOLICITA ser admitido ao correspondente proceso selectivo.3. Apórtase a tal efecto a seguinte documentación: – Fotocopia do DNI (e orixinal) – Fotocopia do Permiso de Conducir (e orixinal) – Fotocopia da titulación esixida (e orixinal). – Relación numeradas dos méritos que se aleguen e as copias (e orixinais) dos documentos xustificativos correspondentes. – Declaración xurada (anexo II) As Somozas, __________ de ___________ de 20. Asdo.:. SR. ALCALDE-PRESIDENTE DO CONCELLO DAS SOMOZAS ANEXO II D./DNA., con DNI., e con enderezo. e n.º Tfno., Declaro baixo xuramento: Non padecer enfermidade ou defecto físico/psíquico, que impida o desempeño das funcións ou tarefas correspondentes á praza á que opto. Non estar incurso en causa de incapacidade ou incompatibilidade que determine a lexislación vixente. Non estar separado mediante expediente disciplinario do servizo de calquera Administración Pública, nin estar inhabilitado para o exercicio das funcións por sentencia firme. As Somozas,. de. 20. Asdo.:. SR. ALCALDE-PRESIDENTE DO CONCELLO DAS SOMOZAS As Somozas, 17 de xaneiro de 2020. Oalcalde Asdo.: Juan Alonso Tembrás